title: Decizia Consiliului din 21 octombrie 2010 de numire a membrilor și a supleanților în cadrul Comitetului consultativ pentru coordonarea sistemelor de securitate socială

text:
               27.10.2010

               RO

               Jurnalul Oficial al Uniunii Europene

               C 290/5

         DECIZIA CONSILIULUI
   din 21 octombrie 2010
   de numire a membrilor și a supleanților în cadrul Comitetului consultativ pentru coordonarea sistemelor de securitate socială
   2010/C 290/02
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), în special articolul 75,
   având în vedere listele candidaților prezentate Consiliului de către guvernele statelor membre,
   întrucât:

               (1)

               Prin Regulamentul (CE) nr. 883/2004 a fost instituit Comitetul consultativ pentru coordonarea sistemelor de securitate socială.

               (2)

               Regulamentul (CE) nr. 883/2004 de instituire a Comitetului consultativ pentru coordonarea sistemelor de securitate socială nu specifică durata mandatului membrilor și al supleanților. În consecință, în cadrul deciziei sale de numire a membrilor și a supleanților, Consiliul ar trebui să stabilească durata mandatului acestora. În vederea evitării oricăror sarcini administrative care nu sunt necesare, acest mandat ar trebui să fie suficient de lung, ținând de asemenea cont de faptul că, de obicei, comitetele consultative de acest tip se întrunesc doar o dată sau de două ori pe an. Reînnoirile prea frecvente ale mandatelor tuturor membrilor comitetului ar fi evitate printr-un mandat de cinci ani,

         ADOPTĂ PREZENTA DECIZIE:
   Articolul 1
   Sunt numiți în calitate de membri și supleanți în cadrul Comitetului consultativ pentru coordonarea sistemelor de securitate socială pentru perioada cuprinsă între 20 octombrie 2010 și 19 octombrie 2015:
   I.   REPREZENTANȚI AI GUVERNELOR

               Țara

               Membri

               Supleanți

               Belgia

               Dl Keyina MPEYE

               Dna Alix GEYSELS

               Bulgaria

               Dna Dobrinka BONEVA

               Dna Eva TOSHEVA

               Republica Cehă

               Dl Jiří BAUER

               Dna Gabriela PIKOROVÁ

               Danemarca

               Dna Vibeke DALBRO

               Dna Karin MØHL LARSEN

               Germania

               Dl Helmut WEBER

               Dl Matthias HAUSCHILD

               Estonia

               Dna Evelyn HALLIKA

               Dna Inga PRONINA

               Irlanda

               Grecia

               Dna Anna RIZOU

               Dna Ioanna BOUZALAKOU

               Spania

               Dna Marta Lucía VIVES CABALLERO

               Dna Ainhoa LÓPEZ DE GOICOECHEA URZAINQUI

               Franța

               Dna Christiane LABALME

               Dl Jean-Claude FILLON

               Italia

               Cipru

               Dl Nicolas ARTEMIS

               Dl Andreas KYRIAKIDES

               Letonia

               Dna Jana MUIŽNIECE

               Dl Reinis JOKSTS

               Lituania

               Dna Mariana ŽIUKIENĖ

               Dna Romalda BARANAUSKIENĖ

               Luxemburg

               Dl Claude EWEN

               Dl Romain EWERT

               Ungaria

               Malta

               Țările de Jos

               Austria

               Dl Manfred PÖLTL

               Dl Heinz WITTMANN

               Polonia

               Dna Grażyna SYPNIEWSKA

               Dna Elżbieta TOMASZEWSKA

               Portugalia

               Dl José Nuno RANGEL CID PROENÇA

               Dna Elisabete Maria SOUSA SILVEIRA

               România

               Dna Adriana STOINEA

               Dna Raluca LUCHIAN

               Slovenia

               Dna Alenka ŽAGAR

               Dna Zvezdana VEBER-HARTMAN

               Slovacia

               Dl Jaroslav KOVÁČ

               Dna Etela KISSOVÁ

               Finlanda

               Dna Carin LINDQVIST-VIRTANEN

               Dl Pasi MUSTONEN

               Suedia

               Dna Lena MALMBERG

               Dna Gunnel VILÉN

               Regatul Unit

               Dna Fiona KILPATRICK

               Dna Ute CHATTERJEE

   II.   REPREZENTANȚI AI ORGANIZAȚIILOR SINDICALE

               Țara

               Membri

               Supleanți

               Belgia

               Dl Koen MEESTERS

               Dna Estelle CEULEMANS

               Bulgaria

               Dna Assia GONEVA

               Dna Velichka MIKOVA

               Republica Cehă

               Dna Jaroslava BAUEROVÁ

               Dna Helena ČORNEJOVÁ

               Danemarca

               Dl Michael JACOBSEN

               Dl Christian SØLYST

               Germania

               Dl Robert NAZAREK

               Dl Max EPPELEIN

               Estonia

               Dna Kaja TOOMSALU

               Dl Margo KIKAS

               Irlanda

               Grecia

               Spania

               Dl Carlos BRAVO FERNÁNDEZ

               Dna Ana Maria CORRAL JUAN

               Franța

               Dl Pierre Yves CHANU

               Dl Abdou ALI MOHAMED

               Italia

               Cipru

               Dl Nicos GREGORIOU

               Dl Nicos EPISTITHIOU

               Letonia

               Dna Irīna HOMKO

               Dna Nataļja MICKEVIČA

               Lituania

               Dl Vydas PUSKEPALIS

               Dl Ričardas GARUOLIS

               Luxemburg

               Dl Eduardo DIAS

               Dl Vincent JACQUET

               Ungaria

               Malta

               Țările de Jos

               Austria

               Dna Martina THOMASBERGER

               Dna Dinah DJALINOUS-GLATZ

               Polonia

               Dna Elżbieta TAMBORSKA

               Dna Katarzyna SOSNOWSKA

               Portugalia

               Ms Ana Cecília SENA SIMÕES

               Ms Ana Paula BERNARDO

               România

               Slovenia

               Dl Goran LUKIČ

               Dl Aljoša ČEČ

               Slovacia

               Dna Mária SVOREŇOVÁ

               Dna Zdena DVORANOVÁ

               Finlanda

               Dl Jarmo PÄTÄRI

               Dna Heli PUURA

               Suedia

               Dna Ellen NYGREN

               Dl Samuel ENGBLOM

               Regatul Unit

               Dl Richard EXELL

               Dl Sean BAMFORD

   III.   REPREZENTANȚI AI ORGANIZAȚIILOR PATRONALE

               Țara

               Membri

               Supleanți

               Belgia

               Dna Monica DE JONGHE

               Dna Hilde THYS

               Bulgaria

               Dl Rumen RADEV

               Dl Teodor DECHEV

               Republica Cehă

               Dl Luděk MAZUCH

               Dl Jiří SVOBODA

               Danemarca

               Dl Flemming DREESEN

               Dl Henning GADE

               Germania

               Dna Angela SCHNEIDER-BODIEN

               Dna Susanne LEXA

               Estonia

               Dna Victoria METS

               Dna Katrin TRUVE

               Irlanda

               Grecia

               Spania

               Dna Pilar IGLESIAS VALCARCE

               Dl Roberto SUÁREZ SANTOS

               Franța

               Italia

               Cipru

               Dna Lena PANAYIOTOU

               Dl Emilios MICHAEL

               Letonia

               Dna Anita LĪCE

               Dna Dace ŠAITERE

               Lituania

               Dl Danukas ARLAUSKAS

               Dna Dovilė BAŠKYTĖ

               Luxemburg

               Ungaria

               Malta

               Țările de Jos

               Austria

               Dna Ruth TAUDES

               Dna Ruth LIST

               Polonia

               Dna Małgorzata RUSEWICZ

               Dl Zbigniew ŻUREK

               Portugalia

               Dl Cristina NAGY MORAIS

               Dna Nuno BERNARDO

               România

               Slovenia

               Dl Tomaž BERNIK

               Dna Maja SKORUPAN

               Slovacia

               Dl Jozef ORGONÁŠ

               Dl Milan CHÚPEK

               Finlanda

               Dl Johan ÅSTRÖM

               Dl Mikko RÄSÄNEN

               Suedia

               Dna Sofia BERGSTRÖM

               Dna Catharina BÄCK

               Regatul Unit

               Dl Neil CARBERRY

               Dl Ben DIGBY

         Articolul 2
   Consiliul va numi membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării sale.

      Adoptată la Luxemburg, 21 octombrie 2010.

            Pentru Consiliu

            Președintele

         J. MILQUET

      (1)  JO L 166, 30.4.2004, p. 1.


title: 2014/33/UE: Decizia Băncii Centrale Europene din 30 august 2013 privind vărsarea capitalului Băncii Centrale Europene de către băncile centrale naționale din afara zonei euro (BCE/2013/31)

text:
               21.1.2014

               RO

               Jurnalul Oficial al Uniunii Europene

               L 16/63

      DECIZIA BĂNCII CENTRALE EUROPENE

   din 30 august 2013
   privind vărsarea capitalului Băncii Centrale Europene de către băncile centrale naționale din afara zonei euro
   (BCE/2013/31)
   (2014/33/UE)
   CONSILIUL GENERAL AL BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 47,
   întrucât:

               (1)

               Articolul 47 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”) prevede că băncile centrale naționale ale statelor membre care fac obiectul unei derogări (denumite în continuare „BCN din afara zonei euro”) nu trebuie să verse capitalul subscris care le revine, în afara cazului în care Consiliul general, hotărând cu o majoritate care reprezintă cel puțin două treimi din capitalul subscris al Băncii Centrale Europene (BCE) și cel puțin jumătate din acționari, decide că un procent minim trebuie vărsat cu titlu de participare la costurile funcționării BCE.

               (2)

               Articolul 1 din Decizia BCE/2013/20 din 21 iunie 2013 privind vărsarea capitalului Băncii Centrale Europene de către băncile centrale naționale din afara zonei euro (1) prevede că, începând cu 1 iulie 2013, fiecare BCN din afara zonei euro varsă 3,75 % din cota sa la capitalul subscris al BCE.

               (3)

               Decizia BCE/2013/28 din 29 august 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (2) prevede ajustarea grilei de repartiție pentru subscrierea la capitalul BCE (denumită în continuare „grilă de repartiție pentru capital”) în conformitate cu articolul 29.3 din Statutul SEBC și stabilește, cu aplicare de la 1 ianuarie 2014, noile ponderi atribuite fiecărei BCN în grila de repartiție pentru capital ajustată (denumite în continuare „ponderi în grila de repartiție pentru capital”).

               (4)

               Capitalul subscris al BCE va fi de 10 825 007 069,61 EUR de la 1 ianuarie 2014.

               (5)

               Grila de repartiție pentru capital ajustată impune adoptarea unei noi decizii BCE de abrogare, cu aplicare de la 1 ianuarie 2014, a Deciziei BCE/2013/20 și de stabilire a cotei procentuale din capitalul subscris al BCE pe care BCN din afara zonei euro au obligația să o verse de la 1 ianuarie 2014,

         ADOPTĂ PREZENTA DECIZIE:
   Articolul 1
   Valoarea și forma capitalului subscris și vărsat
   Începând cu 1 ianuarie 2014, fiecare BCN din afara zonei euro varsă 3,75 % din cota sa din capitalul subscris al BCE. Ținând cont de noile ponderi în grila de repartiție pentru capital prevăzute la articolul 2 din Decizia BCE/2013/28, fiecare BCN din afara zonei euro deține un capital total subscris și vărsat a cărui valoare este indicată în dreptul denumirii sale în următorul tabel:

               (în EUR)

               BCN din afara zonei euro

               Capital subscris la 1 ianuarie 2014

               Capital vărsat la 1 ianuarie 2014

               Българска народна банка
               (Banca Națională a Bulgariei)

               92 986 810,73

               3 487 005,40

               Česká národní banka

               174 011 988,64

               6 525 449,57

               Danmarks Nationalbank

               161 000 330,15

               6 037 512,38

               Hrvatska narodna banka

               65 199 017,58

               2 444 963,16

               Lietuvos bankas

               44 728 929,21

               1 677 334,85

               Magyar Nemzeti Bank

               149 363 447,55

               5 601 129,28

               Narodowy Bank Polski

               554 565 112,18

               20 796 191,71

               Banca Națională a României

               281 709 983,98

               10 564 124,40

               Sveriges Riksbank

               246 041 585,69

               9 226 559,46

               Bank of England

               1 480 243 941,72

               55 509 147,81

         Articolul 2
   Ajustarea capitalului vărsat
   (1)   Având în vedere că fiecare BCN din afara zonei euro a vărsat deja 3,75 % din cota sa din capitalul subscris al BCE aplicabil la 31 decembrie 2013, în temeiul Deciziei BCE/2013/20, fiecare dintre acestea fie transferă o sumă suplimentară către BCE, fie primește înapoi o sumă din partea BCE, după caz, astfel încât să se ajungă la sumele indicate în a treia coloană a tabelului de la articolul 1.
   (2)   Toate transferurile întemeiate pe prezentul articol se efectuează în conformitate cu Decizia BCE/2013/29 din 29 august 2013 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (3).
   Articolul 3
   Intrare în vigoare și abrogare
   (1)   Prezenta decizie intră în vigoare la 1 ianuarie 2014.
   (2)   Decizia BCE/2013/20 se abrogă de la 1 ianuarie 2014.
   (3)   Trimiterile la Decizia BCE/2013/20 se interpretează ca trimiteri la prezenta decizie.

      Adoptată la Frankfurt pe Main, 30 august 2013.

            Președintele BCE

         Mario DRAGHI

      (1)  JO L 187, 6.7.2013, p. 25.

      (2)  A se vedea pagina 53 din prezentul Jurnal Oficial.

      (3)  A se vedea pagina 55 din prezentul Jurnal Oficial.


title: 2010/488/Euratom: Decizia Consiliului din 16 noiembrie 2009 privind aprobarea încheierii, de către Comisie, a Acordului de cooperare dintre Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune

text:
               15.9.2010

               RO

               Jurnalul Oficial al Uniunii Europene

               L 242/33

         DECIZIA CONSILIULUI
   din 16 noiembrie 2009
   privind aprobarea încheierii, de către Comisie, a Acordului de cooperare dintre Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune
   (2010/488/Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere propunerea Comisiei,
   întrucât:

               (1)

               Comisia a desfășurat negocieri, în conformitate cu directivele Consiliului din 22 iulie 2008, privind Acordul de cooperare între Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune.

               (2)

               Este necesar să se aprobe încheierea acordului de către Comisie,

         DECIDE:
   Articol unic
   Se aprobă încheierea, de către Comisie, a Acordului de cooperare dintre Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune.
   Textul acordului se atașează la prezenta decizie.

      Adoptată la Bruxelles, 16 noiembrie 2009.

            Pentru Consiliu

            Președintele

         C. MALMSTRÖM

    ---documentbreak---

               15.9.2010

               RO

               Jurnalul Oficial al Uniunii Europene

               L 242/34

         ACORD
   de cooperare între Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune
   COMUNITATEA EUROPEANĂ A ENERGIEI ATOMICE (Euratom)
   și
   GUVERNUL REPUBLICII FEDERATIVE A BRAZILIEI
   (denumite în continuare „părțile”),
   AVÂND ÎN VEDERE că în Acordul de cooperare științifică și tehnologică dintre Comunitatea Europeană și Guvernul Republicii Federative a Braziliei, semnat la 19 ianuarie 2004, părțile se angajează să promoveze cooperarea în domeniul activităților de cercetare și dezvoltare tehnologică,
   DORIND să continue promovarea dezvoltării energiei de fuziune ca sursă de energie potențial acceptabilă din punct de vedere ecologic, competitivă din punct de vedere economic și virtual nelimitată,
   CONVIN DUPĂ CUM URMEAZĂ:
   Articolul 1
   Obiectiv
   Obiectivul prezentului acord este acela de a intensifica cooperarea dintre părți în domeniile reglementate de programele lor respective privind fuziunea, pe baza avantajului reciproc și a reciprocității generale, pentru a dezvolta cunoașterea științifică și capacitatea tehnologică necesare pentru un sistem bazat pe energia de fuziune.
   Articolul 2
   Domenii de cooperare
   Domeniile de cooperare reglementate de prezentul acord pot cuprinde următoarele:

               (a)

               instalații tokamak, inclusiv proiectele majore ale generației actuale și activitățile legate de proiectele generației următoare;

               (b)

               alternative la instalațiile tokamak;

               (c)

               tehnologii de confinare magnetică pentru energia de fuziune;

               (d)

               teoria plasmei și fizica aplicată a plasmei;

               (e)

               politici și proiecte în materie de programe; precum și

               (f)

               alte domenii, convenite în scris de către părți, cu condiția ca acestea să facă obiectul programelor lor respective.

         Articolul 3
   Forme de cooperare
   (1)   Formele de cooperare în temeiul prezentului acord pot cuprinde următoarele, fără a se limita însă la acestea:

               (a)

               schimbul și furnizarea de informații și date privind activitățile științifice și tehnice, evenimentele, practicile și rezultatele, precum și privind politicile și proiectele în materie de programe, inclusiv schimbul de informații confidențiale în conformitate cu termenii și condițiile stabilite la articolele 6 și 7;

               (b)

               schimbul de oameni de știință, ingineri și alți specialiști pe perioade de timp convenite, pentru a participa la experimente, analize, activități de proiectare și alte activități de cercetare și dezvoltare în conformitate cu articolul 8;

               (c)

               organizarea de seminarii și alte reuniuni pentru a discuta și a face schimb de informații privind subiecte convenite în domeniile enumerate la articolul 2 și pentru a identifica acțiunile de cooperare care pot fi întreprinse în mod util în conformitate cu articolul 5;

               (d)

               schimbul și furnizarea de eșantioane, materiale, echipamente (instrumente și componente) pentru experimente, teste și evaluări în conformitate cu articolele 9 și 10;

               (e)

               executarea de studii, proiecte sau experimente comune, inclusiv concepția, construcția și realizarea lor în comun;

               (f)

               instituirea unor legături de date, cum ar fi, printre altele, instrumente de teleanaliză a datelor; precum și

               (g)

               alte forme specifice de cooperare convenite de părți în scris.

         (2)   După caz, părțile coordonează activitățile reglementate de prezentul acord cu alte activități internaționale de cercetare și dezvoltare în domeniul energiei de fuziune, pentru a reduce la minimum duplicarea eforturilor. Niciun element din prezentul acord nu se interpretează astfel încât să aducă atingere acordurilor de cooperare existente sau viitoare dintre părți.
   Articolul 4
   Comitetul de coordonare și secretarii executivi
   (1)   Părțile instituie un comitet de coordonare pentru a coordona și supraveghea desfășurarea activităților în conformitate cu prezentul acord. Fiecare parte desemnează un număr egal de membri în comitetul de coordonare și numește pe unul dintre membrii săi desemnați ca șef al delegației sale. Comitetul de coordonare se întrunește anual, locul de întrunire alternând între Republica Federativă a Braziliei și Uniunea Europeană, sau la alte intervale de timp și în alte locuri convenite. Șeful delegației părții gazdă prezidează reuniunea.
   (2)   Comitetul de coordonare examinează evoluția și planurile de activitate din cadrul prezentului acord și propune, coordonează și aprobă activitățile de cooperare viitoare care intră în sfera de aplicare a prezentului acord în ceea ce privește valoarea tehnică și nivelul de efort necesar pentru a se asigura avantajul reciproc și reciprocitatea generală în cadrul acordului.
   (3)   Toate deciziile comitetului de coordonare se adoptă în unanimitate.
   (4)   Fiecare parte desemnează un secretar executiv care să o reprezinte în perioadele dintre reuniunile comitetului de coordonare în toate aspectele legate de cooperare care fac obiectul domeniului de aplicare al prezentului acord. Secretarii executivi răspund de aspectele de administrare curentă ale cooperării.
   Articolul 5
   Implementarea
   (1)   Fiecare parte desemnează agenții corespunzătoare în scopul implementării activităților care fac obiectul prezentului acord.
   (2)   Dacă este necesar, odată cu aprobarea unei activități de cooperare, comitetul de coordonare adoptă și un plan de proiect în temeiul prezentului acord.
   (3)   Fiecare plan de proiect cuprinde o listă a agențiilor desemnate pentru implementarea proiectului și include dispoziții detaliate de implementare a activității de cooperare, inclusiv sfera de aplicare tehnică și administrarea, dispozițiile aplicabile în ceea ce privește responsabilitatea în materie de decontaminare, schimburi de informații confidențiale, schimbul de echipamente, regimul proprietății intelectuale, costurile totale, partajarea costurilor și planificarea, după caz.
   Articolul 6
   Punerea la dispoziție și diseminarea informațiilor
   (1)   Sub rezerva dispozițiilor legale și normelor administrative aplicabile și a dispozițiilor prezentului acord, fiecare parte și agențiile desemnate de aceasta se angajează să pună la dispoziția celeilalte părți și a agențiilor desemnate de aceasta, fără restricții, orice informație de care dispune și care este necesară pentru executarea activităților de cooperare prevăzute de prezentul acord.
   (2)   Părțile și agențiile desemnate de acestea sprijină diseminarea în cea mai largă măsură posibil a informațiilor pe care au dreptul de a le dezvălui, care fie că au fost elaborate în comun, fie că au fost furnizate sau schimbate în temeiul prezentului acord, sub rezerva necesității de a proteja informațiile confidențiale și a necesității de a proteja proprietatea intelectuală generată sau furnizată în temeiul prezentului acord.
   (3)   Informațiile transmise de o parte celeilalte părți în temeiul prezentului acord sunt exacte, conform cunoștințelor și convingerii părții care le transmite, dar aceasta din urmă nu garantează caracterul adecvat al informațiilor transmise pentru o anumită utilizare sau aplicare de către partea care le primește sau de către o terță parte. Informațiile elaborate în comun de către părți sunt exacte, conform cunoștințelor și convingerii ambelor părți. Niciuna dintre părți nu garantează caracterul adecvat al acestor informații pentru un anumit scop, o anumită utilizare sau aplicare fie de către oricare dintre părți, fie de către un terț.
   Articolul 7
   Proprietate intelectuală
   Protecția și alocarea proprietății intelectuale create sau transferate în cursul activităților de cooperare în temeiul prezentului acord sunt reglementate de dispozițiile anexei, care reprezintă parte integrantă a prezentului acord și se aplică tuturor activităților desfășurate în conformitate cu prezentul acord.
   Articolul 8
   Schimburi de personal
   Următoarele dispoziții se aplică în ceea ce privește schimburile de personal între părți sau între agențiile desemnate ale acestora în temeiul prezentului acord:

               (a)

               fiecare parte asigură selecția personalului calificat care posedă abilitățile și competențele necesare desfășurării activităților planificate în temeiul prezentului acord. Schimburile de personal se stabilesc în prealabil de comun acord printr-un schimb de scrisori între părți, cu trimitere la prezentul acord și la dispozițiile sale pertinente privind proprietatea intelectuală, precum și la activitatea de cooperare în cauză;

               (b)

               fiecare parte este responsabilă de salariile, asigurările și indemnizațiile care trebuie plătite personalului său care participă la schimburile de personal;

               (c)

               partea care trimite personalul suportă cheltuielile de transport și diurna personalului său cazat în spațiile de găzduire ale părții gazdă, cu excepția cazului în care se convine altfel;

               (d)

               partea gazdă se ocupă de găsirea unei cazări corespunzătoare pentru membrii personalului celeilalte părți care participă la schimb (și pentru familiile respective, dacă se află în întreținerea acestora), pe bază reciprocă și stabilită de comun acord;

               (e)

               partea gazdă asigură personalului celeilalte părți care participă la schimb întreaga asistență necesară, în conformitate cu dispozițiile legale și reglementările sale, cu privire la îndeplinirea formalităților administrative (de exemplu, obținerea vizelor);

               (f)

               fiecare parte se asigură că personalul care participă la schimb respectă normele generale de muncă și reglementările de siguranță în vigoare în instituția gazdă;

               (g)

               fiecare parte poate să observe, pe propria cheltuială, activitățile specifice de testare și munca analitică a celeilalte părți în domeniile de cooperare definite la articolul 2. Această observare se poate efectua prin intermediul vizitelor de personal, cu condiția ca partea gazdă să își dea, cu ocazia fiecărei vizite, acordul prealabil în acest sens.

         Articolul 9
   Schimburi de echipamente, eșantioane, materiale și piese de schimb
   În cazul în care este necesar ca între părți sau agențiile desemnate de acestea să se facă schimb printre altele de echipamente, instrumente, eșantioane, materiale sau piese de schimb (denumite în continuare „echipamente”) sau ca acestea să fie împrumutate sau puse la dispoziție de către o parte sau agențiile desemnate de aceasta celeilalte părți sau agențiilor desemnate de aceasta, se aplică următoarele dispoziții referitoare la expedierea și folosirea echipamentelor:

               (a)

               partea expeditoare furnizează cât de repede posibil o listă detaliată cu echipamentele care trebuie puse la dispoziție, împreună cu specificațiile și documentația tehnică și informativă relevante;

               (b)

               echipamentele furnizate de partea expeditoare rămân în proprietatea acesteia și sunt returnate părții expeditoare la o dată care urmează a fi stabilită de comitetul de coordonare, cu excepția cazului în care se convine altfel în planul de proiect menționat la articolul 5;

               (c)

               echipamentele sunt puse în funcțiune în instituția gazdă numai prin acordul reciproc al părților; și

               (d)

               partea destinatară asigură spațiul necesar pentru echipamente, precum și energia electrică, apa, gazul și alte resurse necesare, în conformitate cu cerințele tehnice convenite de către părți.

         Articolul 10
   Dispoziții generale
   (1)   Fiecare parte își desfășoară activitățile prevăzute în prezentul acord în conformitate cu dispozițiile sale legale și administrative aplicabile și furnizează resursele sub rezerva disponibilității fondurilor adecvate.
   (2)   Dacă nu se convine altfel în scris de către părți, toate costurile care rezultă din activitățile de cooperare în conformitate cu prezentul acord sunt suportate de partea care le generează.
   (3)   Toate chestiunile de interpretare sau de implementare legate de prezentul acord și care apar pe durata de aplicare a acestuia sunt soluționate prin acordul părților.
   (4)   Prezentul acord se aplică, în ceea ce privește Euratom, în teritoriile reglementate de Tratatul de instituire a Euratom și în teritoriile țărilor care participă la programul de fuziune al Euratom ca state terțe asociate cu drepturi depline.
   Articolul 11
   Durată, modificare și denunțare
   (1)   Prezentul acord intră în vigoare la data ultimei notificări în scris prin care părțile se informează reciproc cu privire la îndeplinirea procedurilor interne respective necesare pentru intrarea în vigoare a acordului și rămâne în vigoare timp de cinci ani, urmând a fi înnoit automat pe perioade suplimentare de câte cinci ani, cu excepția cazului în care una dintre părți notifică celeilalte părți intenția de a denunța prezentul acord.
   (2)   Prezentul acord poate fi modificat prin acordul scris al părților. Modificările intră în vigoare la data ultimei notificări în scris prin care părțile s-au informat reciproc cu privire la îndeplinirea procedurilor interne respective necesare intrării în vigoare a unei modificări.
   (3)   Toate eforturile și experimentele comune neîncheiate la denunțarea sau expirarea prezentului acord pot fi continuate până la încheiere în conformitate cu dispozițiile prezentului acord.
   (4)   Oricare dintre părți poate denunța prezentul acord și orice plan de proiect în orice moment, pe baza notificării în scris a celeilalte părți. Denunțarea acordului produce efecte la șase luni de la data primirii notificării, fără a se aduce atingere drepturilor oricăreia dintre părți, care au fost generate în conformitate cu prezentul acord sau cu planul de proiect până la data denunțării.

      Semnat la Brasilia la 27 noiembrie 2009, în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind în mod egal autentic.

            Pentru Comunitatea Europeană a Energiei Atomice

         JOÃO JOSÉ SOARES PACHECO

            Pentru Guvernul Republicii Federative a Braziliei

         MARCOS NOGUEIRA MARTINS

   ANEXĂ

      DREPTURI DE PROPRIETATE INTELECTUALĂ

   Drepturile de proprietate intelectuală create sau transferate în conformitate cu prezentul acord se alocă după cum urmează:
   I.   Sferă de aplicare

   Prezenta anexă se aplică tuturor activităților de cooperare întreprinse în temeiul prezentului acord, cu excepția cazului în care se convine altfel în mod expres.
   II.   Deținerea, alocarea și exercitarea drepturilor

               A.

               În sensul prezentului acord, „proprietate intelectuală” are înțelesul de la articolul 2 din Convenția privind instituirea Organizației Mondiale a Proprietății Intelectuale, încheiată la Stockholm la 14 iulie 1967.

               B.

               Anexa se referă la alocarea drepturilor, intereselor și redevențelor între părți sau între agențiile lor de implementare desemnate în conformitate cu condițiile stabilite la articolul 5. Fiecare parte se asigură că cealaltă parte poate obține drepturile la proprietatea intelectuală care i se alocă sau care se alocă agențiilor de implementare desemnate în condițiile stabilite la articolul 5, conform prezentei anexe. Prezenta anexă nu modifică sau nu aduce atingere în niciun fel alocării drepturilor, intereselor și redevențelor între o parte și cetățenii acesteia, aspect stabilit de legislația și practicile respectivei părți.

               C.

               Denunțarea sau expirarea prezentului acord nu afectează drepturile sau obligațiile rezultate în temeiul prezentei anexe.

               D.

                           1.

                           În cazul activităților de cooperare dintre părți sau dintre agențiile de implementare desemnate în condițiile stabilite la articolul 5, proprietatea intelectuală care decurge din cercetările comune, adică cercetările sprijinite de ambele părți, este reglementată de un plan de management tehnologic (PMT), în conformitate cu următoarele principii:

                                       (a)

                                       părțile sau agențiile lor de implementare desemnate în condițiile stabilite la articolul 5 își notifică reciproc într-un termen rezonabil orice drepturi de proprietate intelectuală generate în temeiul prezentului acord;

                                       (b)

                                       cu excepția cazului în care se convine altfel, drepturile, redevențele și interesele cu privire la proprietatea intelectuală sunt exploatabile de către oricare dintre părți sau agențiile de implementare desemnate ale acestora în condițiile stabilite la articolul 5, fără restricții teritoriale;

                                       (c)

                                       fiecare parte sau agenție de implementare desemnată în condițiile stabilite la articolul 5 depune eforturi pentru protejarea în timp util a proprietății intelectuale pentru care obține drepturi în temeiul PMT;

                                       (d)

                                       fiecare parte sau agenție de implementare desemnată în conformitate cu condițiile stabilite la articolul 5 primește o licență irevocabilă, neexclusivă, scutită de redevențe de utilizare, exclusiv în scopuri de cercetare, a oricărei proprietăți intelectuale generate în temeiul prezentului acord, în conformitate cu legislația aplicabilă a fiecărei părți;

                                       (e)

                                       cercetătorii invitați, care au participat la crearea proprietății intelectuale, primesc drepturi de proprietate intelectuală și cote de redevență obținute de instituțiile gazdă, aferente licențelor acordate pentru aceste drepturi de proprietate intelectuală, în conformitate cu politicile instituției gazdă. Fiecare parte acordă cercetătorilor invitați un tratament cel puțin la fel de favorabil ca acela pe care îl acordă propriilor cetățeni în ceea ce privește acordarea drepturilor de proprietate intelectuală și a cotelor de redevență sus-menționate. În plus, fiecare cercetător invitat și desemnat drept inventator are dreptul de a fi tratat ca un cetățean al părții gazdă în ceea ce privește premiile, primele, beneficiile sau alte recompense, în conformitate cu politicile instituției gazdă și cu legislația aplicabilă în materie a părților.

                           2.

                           În cazul activităților de cooperare, în afară de cercetarea comună care este reglementată de dispozițiile punctului II.D.1, în măsura prevăzută de dispozițiile sale legale și administrative, fiecare parte solicită tuturor participanților săi să adere la acorduri specifice privind implementarea activităților de cercetare comună și a drepturilor și a obligațiilor respective ale participanților. În ceea ce privește proprietatea intelectuală, acordurile se referă în general, între altele, la proprietate, protecție, drepturi de utilizare în scopuri de cercetare, exploatare și diseminare, inclusiv acorduri de publicare în comun, drepturi și obligații ale cercetătorilor invitați și proceduri de soluționare a litigiilor. Acordurile se pot referi, de asemenea, la alte aspecte, cum ar fi accesul la informațiile generate și preexistente, acordarea licențelor și rezultatele preconizate.

               E.

               Menținând condițiile concurenței în domeniile reglementate de prezentul acord, fiecare parte se străduiește să asigure că drepturile dobândite în temeiul prezentului acord și al măsurilor stabilite în cadrul acestuia din urmă sunt exercitate astfel încât să încurajeze, în special, (i) folosirea informațiilor create sau devenite disponibile în alt mod în conformitate cu prezentul acord și diseminarea lor, în măsura în care acest lucru este în conformitate atât cu condițiile stabilite în prezentul acord, cu dispozițiile secțiunii IV din prezenta anexă, cât și cu orice norme care pot fi în vigoare în conformitate cu legislația internă a părților care reglementează informațiile sensibile sau confidențiale în domeniul nuclear; și (ii) adoptarea și punerea în aplicare a standardelor internaționale.

         III.   Operele protejate prin dreptul de autor

   În conformitate cu prezentul acord, drepturile de autor aparținând părților sau agențiilor de implementare desemnate în conformitate cu condițiile stabilite la articolul 5 beneficiază de un regim conform cu Acordul privind aspectele comerciale ale drepturilor de proprietate intelectuală administrat de Organizația Mondială a Comerțului.
   IV.   Literatura științifică

   Sub rezerva regimului prevăzut în secțiunea V pentru informațiile confidențiale, se aplică următoarele proceduri:

               A.

               Fiecare parte sau agenție de implementare desemnată în conformitate cu condițiile stabilite la articolul 5 are dreptul la o licență neexclusivă, irevocabilă și scutită de redevențe în toate țările privind traducerea, reproducerea și difuzarea publică a informațiilor conținute în reviste științifice și tehnice, articole, rapoarte, cărți sau alte suporturi media și obținute direct din activitățile de cercetare comună efectuate în temeiul prezentului acord de părți sau în numele acestora.

               B.

               Toate lucrările protejate de drepturi de autor elaborate în temeiul prezentei prevederi respectă drepturile morale ale autorului în conformitate cu articolul 6 bis din Convenția de la Berna. Aceste lucrări poartă, de asemenea, o mențiune clară și vizibilă cu privire la cooperarea părților.

         V.   Informații confidențiale

   A.   Informații confidențiale cu caracter documentar

               1.

               Fiecare parte identifică cât mai curând posibil informațiile pe care dorește să le păstreze confidențiale în cadrul prezentului acord, ținând seama, inter alia, de următoarele criterii:

                           (a)

                           informațiile sunt secrete în sensul că nu sunt, ca întreg sau într-o configurație sau ansamblu precis al componentelor sale, cunoscute în general sau ușor accesibile prin mijloace legale;

                           (b)

                           informațiile au valoare comercială reală sau potențială datorită caracterului lor secret; și

                           (c)

                           informațiile au fost supuse unor demersuri rezonabile în condițiile date, din partea agenției care le controlează în mod legal, în scopul păstrării caracterului lor secret. În anumite cazuri, părțile pot să convină, în cazul în care nu există o indicație contrară, că toate informațiile sau o parte dintre informațiile furnizate, schimbate sau create în cursul unor activități comune de cercetare desfășurate în conformitate cu prezentul acord nu pot fi divulgate.

               2.

               Fiecare dintre părți se asigură că informațiile confidențiale în temeiul prezentului acord, precum și caracterul privilegiat pe care îl au datorită acestui fapt, pot fi recunoscute imediat de către cealaltă parte, de exemplu prin folosirea unui marcaj corespunzător sau al unei mențiuni restrictive corespunzătoare. Aceasta se aplică, de asemenea, oricărei reproduceri a informațiilor menționate, total sau parțial. O parte sau un participant care intră în posesia unor informații confidențiale în temeiul prezentului acord respectă caracterul privilegiat al acestora. Aceste limitări încetează automat atunci când aceste informații sunt dezvăluite de către proprietar fără restricții.

               3.

               Informațiile confidențiale comunicate în temeiul prezentului acord pot fi diseminate de partea care le primește angajaților săi, inclusiv subcontractorilor săi, precum și altor departamente relevante ale părții autorizate în scopurile specifice ale cercetării comune în curs, în funcție de necesități, cu condiția ca orice informații confidențiale astfel diseminate să fie protejate în conformitate cu prezenta anexă și în măsura prevăzută de dispozițiile legale și administrative ale fiecărei părți și să poată fi ușor recunoscute ca atare, după cum se prevede mai sus.

         B.   Informații confidențiale cu caracter nedocumentar
   Informațiile cu caracter nedocumentar sau alte informații confidențiale sau privilegiate furnizate în cadrul seminariilor și al altor reuniuni organizate în temeiul prezentului acord sau informațiile care decurg din detașarea de personal, utilizarea de instalații sau din proiecte comune sunt tratate de părți sau de agențiile desemnate în conformitate cu principiile enunțate în prezentul acord pentru informațiile cu caracter documentar, cu condiția, totuși, ca destinatarul respectivelor informații confidențiale sau al altor informații confidențiale sau privilegiate să fi fost informat în scris în privința caracterului confidențial al informațiilor comunicate, cel târziu în momentul comunicării.
   C.   Controlul
   Fiecare parte face tot posibilul pentru a se asigura că informațiile confidențiale în posesia cărora intră în temeiul prezentului acord sunt controlate în conformitate cu dispozițiile prezentei anexe. În cazul în care una dintre părți realizează că este sau se poate cu îndreptățire aștepta să fie în imposibilitatea de a îndeplini prevederile de nediseminare de la punctele A și B de mai sus, informează de îndată cealaltă parte. Ulterior, părțile se consultă pentru a stabili măsurile adecvate care urmează să fie adoptate.
   VI.   Soluționarea litigiilor și tipuri de proprietate intelectuală noi și neanticipate

               A.

               Litigiile dintre părți privind proprietatea intelectuală se soluționează în conformitate cu articolul 10 alineatul (3) din prezentul acord. Cu toate acestea, pe baza acordului comun al părților, un astfel de litigiu poate fi adus în fața unui tribunal internațional de arbitraj pentru un arbitraj obligatoriu în conformitate cu normele aplicabile ale dreptului internațional. Cu excepția cazului în care părțile convin altfel, se aplică regulile de arbitraj ale UNCITRAL.

               B.

               În cazul în care una dintre părți estimează că, dintr-o activitate de cooperare întreprinsă în temeiul prezentului acord, poate rezulta un nou tip de proprietate intelectuală care nu este reglementat printr-un plan de management tehnologic sau de un acord între agențiile de implementare desemnate sau în cazul în care apar alte dificultăți neprevăzute, părțile organizează de îndată discuții cu scopul de a veghea ca protecția, exploatarea și difuzarea proprietății intelectuale în cauză să fie asigurate în mod adecvat pe teritoriile lor respective, în conformitate cu legislațiile lor naționale.


title: Decizia Consiliului din 18 iunie 1998 privind Acordul dintre Comunitatea Europeană, Agenția Spațială Europeană și Organizația Europeană pentru Siguranța Navigației Aeriene cu privire la o contribuție europeană la dezvoltarea unui sistem global de navigație prin satelit (SGNS)

text:
               07/Volumul 06

               RO

               Jurnalul Ofícial al Uniunii Europene

               130

         31998D0434

               L 194/15

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 18 iunie 1998
   privind Acordul dintre Comunitatea Europeană, Agenția Spațială Europeană și Organizația Europeană pentru Siguranța Navigației Aeriene cu privire la o contribuție europeană la dezvoltarea unui sistem global de navigație prin satelit (SGNS)
   (98/434/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 75 alineatul (1), articolul 84 alineatul (2) și articolul 130 litera (m), coroborate cu prima teză a articolului 228 alineatul (2), articolului 228 alineatul (3) primul paragraf și cu articolul 228 alineatul (4),
   având în vedere propunerea Comisiei (1),
   având în vedere avizul Parlamentului European (2),
   întrucât Comunitatea poate, în limita competenței sale, să își aducă o contribuție la punerea în aplicare a unui sistem global de navigație prin satelit;
   întrucât ar trebuie să fie aprobat Acordul dintre Comunitatea Europeană, Agenția Spațială Europeană și Organizația Europeană pentru Securitatea Navigației Aeriene cu privire la contribuția europeană la dezvoltarea unui sistem global de navigație prin satelit (SGNS),
   DECIDE:
   Articolul 1
   Prin prezenta decizie se aprobă, în numele Comunității, Acordul dintre Comunitatea Europeană, Agenția Spațială Europeană și Organizația Europeană pentru Securitatea Navigației Aeriene cu privire la contribuția europeană la dezvoltarea unui sistem global de navigație prin satelit (SGNS).
   Textul acordului precum și anexele tehnice ale acestuia sunt anexate la prezenta decizie.
   Articolul 2
   (1)   Comunitatea este reprezentată de către Comisie în Comitetul Mixt prevăzut la articolul 5 din Acord.
   (2)   Cu privire la aspectele menționate în articolul 5 alineatul (4) din acord, poziția Comunității se adoptă de către Consiliu, la propunerea Comisiei; cu privire la chestiunile care fac obiectul articolului 5 alineatele (1), (2) și (3), poziția Comunității este stabilită de către Comisie, după consultarea cu un Comitet al reprezentanților statelor membre.
   (3)   Comisia este autorizată să aprobe, în numele Comunității, modificările prevăzute în articolul 5 alineatul (4) din acord.
   Articolul 3
   Președintele Consiliului este autorizat să numească semnatarul acordului în numele Comunității.

      Adoptată la Luxemburg, 18 iunie 1998.

            Pentru Consiliu

            Președintele

         G. STRANG

      (1)  JO C 337, 7.11.1997, p. 37.

      (2)  JO C 138, 4.5.1998.


title: Decizia 2014/73/PESC a Consiliului din 10 februarie 2014 privind o operație militară a Uniunii Europene în Republica Centrafricană (EUFOR RCA)

text:
               11.2.2014

               RO

               Jurnalul Oficial al Uniunii Europene

               L 40/59

         DECIZIA 2014/73/PESC A CONSILIULUI
   din 10 februarie 2014
   privind o operație militară a Uniunii Europene în Republica Centrafricană (EUFOR RCA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               În Rezoluția 2127 (2013) privind situația din Republica Centrafricană (RCA), adoptată la 5 decembrie 2013, Consiliul de Securitate al Organizației Națiunilor Unite (CSONU) și-a exprimat preocuparea profundă cu privire la continuarea deteriorării situației securității și la încălcările multiple și tot mai numeroase ale dreptului internațional umanitar și ale drepturilor omului în RCA. De asemenea, prin rezoluția respectivă a fost autorizată desfășurarea unei misiuni internaționale de sprijin sub conducere africană în RCA (AFISM-CAR) pe o perioadă de douăsprezece luni, precum și desfășurarea temporară de forțe franceze în RCA, pentru a lua toate măsurile necesare în vederea sprijinirii AFISM-CAR în îndeplinirea mandatului său.

               (2)

               În urma concluziilor Consiliului din 21 octombrie 2013 și din 16 decembrie 2013, Consiliul European și-a exprimat, în cadrul concluziilor sale din 20 decembrie 2013, preocuparea cu privire la criza din RCA, aflată într-o continuă deteriorare, precum și la consecințele grave ale acesteia, sub aspect umanitar și al drepturilor omului. Acesta a salutat intervenția militară franceză în sprijinul forțelor africane, menită să sprijine restabilirea securității, precum și angajamentul consecvent al partenerilor săi africani în vederea stabilizării situației. În cadrul unei abordări globale, Consiliul European a confirmat disponibilitatea Uniunii de a examina utilizarea instrumentelor pertinente pentru a contribui la eforturile în curs care vizează stabilizarea țării, inclusiv în cadrul politicii de securitate și apărare comune (PSAC), valorificând ambele dimensiuni ale sale, militară și civilă. Acesta a invitat Înaltul Reprezentant al Uniunii pentru afaceri externe și politica de securitate (ÎR) să prezinte o propunere de decizie în acest sens în cadrul Consiliului din ianuarie 2014.

               (3)

               La 20 ianuarie 2014, Consiliul a aprobat un concept de gestionare a crizelor pentru o operație militară de legătură PSAC în RCA (denumită în continuare „EUFOR RCA”), care face obiectul unei rezoluții a CSONU adoptate în temeiul capitolului VII al Cartei ONU. Consiliul a subliniat importanța cooperării strânse cu partenerii săi, în special ONU, Uniunea Africană (UA) și autoritățile RCA, precum și cu operația franceză Sangaris.

               (4)

               La 28 ianuarie 2014, CSONU a adoptat Rezoluția 2134 (2014) privind autorizarea instituirii unei operații a UE, EUFOR RCA.

               (5)

               La 23 ianuarie 2014, Secretariatul general al Comunității Economice a Statelor din Africa Centrală (ECCAS) a salutat stabilirea unei operații UE în RCA.

               (6)

               La 24 ianuarie 2014, într-o scrisoare adresată ÎR, președintele interimar al RCA a salutat operația UE autorizată de Rezoluția CSONU 2134 (2014).

               (7)

               EUFOR RCA ar trebui să desfășoare cât mai repede posibil o capacitate operațională deplină pentru a contribui la stabilizarea situației. Ar trebui să își îndeplinească sarcinile în vederea predării către AFISM-CAR în termen de 6 luni de la atingerea capacității operaționale depline.

               (8)

               În conformitate cu articolul 38 din Tratatul privind Uniunea Europeană (TUE), Comitetul politic și de securitate (COPS) exercită, sub responsabilitatea Consiliului și a ÎR, controlul politic asupra operației de gestionare a crizei, asigură orientarea strategică și ia deciziile relevante în acest sens.

               (9)

               Este necesar să se negocieze și să se încheie acorduri internaționale referitoare la statutul unităților și personalului Uniunii și la participarea statelor terțe la operațiile Uniunii.

               (10)

               În temeiul articolul 41 alineatul (2) din TUE si în conformitate cu Decizia 2011/871/PESC a Consiliului (1), cheltuielile operaționale aferente prezentei decizii, care au implicații militare sau de apărare, urmează să fie suportate de statele membre.

               (11)

               În conformitate cu articolul 5 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la adoptarea prezentei decizii, nu are obligații în temeiul acesteia, nu face obiectul aplicării sale și nu participă la finanțarea acestei operații,

         ADOPTĂ PREZENTA DECIZIE:
   Articolul 1
   Misiune
   (1)   Uniunea desfășoară o operație militară de legătură în RCA, EUFOR RCA, pentru a contribui la crearea unui mediu de siguranță și securitate, cu predarea capacității operaționale depline către misiunea internațională de sprijin sub conducere africană în RCA (AFISM-CAR) în termen de patru până la șase luni, în conformitate cu mandatul stabilit prin Rezoluția CSONU 2134 (2014) și concentrarea acțiunilor sale în zona Bangui.
   (2)   EUFOR RCA acționează în concordanță cu obiectivele politice, strategice, politico-militare, astfel cum sunt enunțate în conceptul de gestionare a crizelor aprobat de Consiliu la 20 ianuarie 2014.
   Articolul 2
   Numirea comandantului operației UE
   General-maior Philippe Pontiès este numit comandantul operației UE al EUFOR RCA.
   Articolul 3
   Desemnarea comandamentului operațional al UE
   Comandamentul operațional al EUFOR RCA este amplasat în Larissa, Grecia.
   Articolul 4
   Planificarea și lansarea operației
   (1)   Regulile de angajare necesare pentru etapa pregătitoare a EUFOR RCA sunt aprobate de Consiliu cât mai curând posibil după adoptarea prezentei decizii.
   (2)   Decizia privind lansarea EUFOR RCA se adoptă de către Consiliu în urma aprobării planului de operații și a regulilor de angajare necesare pentru executarea mandatului.
   Articolul 5
   Controlul politic și conducerea strategică
   (1)   Sub responsabilitatea Consiliului și a ÎR, COPS exercită controlul politic și conducerea strategică a EUFOR RCA. Consiliul autorizează COPS să ia deciziile corespunzătoare, în conformitate cu articolul 38 din TUE. Această autorizare se referă la competențele necesare pentru modificarea documentelor de planificare, inclusiv a planului de operații, a lanțului de comandă și a regulilor de angajare. Autorizarea se referă, de asemenea, la competențele necesare pentru luarea de decizii privind numirea comandantului operației UE și a comandantului forței UE. Competențele decizionale cu privire la obiectivele și încetarea operației militare a UE rămân în continuare ale Consiliului.
   (2)   COPS raportează periodic Consiliului.
   (3)   Președintele Comitetului militar al UE (CMUE) raportează periodic către COPS în ceea ce privește desfășurarea EUFOR RCA. COPS poate invita, după caz, pe comandantul operației UE sau pe comandantul forței UE la reuniunile sale.
   (4)   COPS evaluează progresul EUFOR RCA după trei luni de la lansarea operației, pe baza unui raport scris.
   Articolul 6
   Conducerea militară
   (1)   CMUE supraveghează buna executare a EUFOR RCA, desfășurată sub responsabilitatea comandantului operației UE.
   (2)   Comandantul operației UE raportează periodic către CMUE. CMUE poate să îl invite pe comandantul operației UE sau pe comandantul forței UE la reuniunile sale, după caz.
   (3)   Președintele CMUE acționează ca punct principal de contact pentru comandantul operației UE.
   Articolul 7
   Coerența în ceea ce privește răspunsul și coordonarea din partea Uniunii
   (1)   ÎR asigură punerea în aplicare a prezentei decizii, precum și coerența acesteia cu acțiunea externă a Uniunii în general, inclusiv cu programele de dezvoltare și cu asistența umanitară ale Uniunii.
   (2)   Fără a aduce atingere lanțului de comandă, comandantul operației UE primește orientări politice locale din partea șefului delegației UE la Bangui.
   (3)   ÎR asistat de Serviciul European de Acțiune Externă (SEAE) acționează ca principal punct de contact cu Organizația Națiunilor Unite, autoritățile din RCA și țările învecinate, UA, ECCAS, precum și cu alți actori internaționali și bilaterali relevanți.
   (4)   Acordurile de coordonare între comandantul operației UE, actorii Uniunii și partenerii locali strategici-cheie relevanți pentru operație sunt definite în planul operațional.
   Articolul 8
   Participarea statelor terțe
   (1)   Fără a aduce atingere autonomiei decizionale a Uniunii sau cadrului instituțional unic și în conformitate cu orientările relevante ale Consiliului European, statele terțe pot fi invitate să participe la operație.
   (2)   Consiliul autorizează COPS să invite statele terțe să ofere contribuții și să adopte deciziile corespunzătoare privind acceptarea contribuțiilor propuse, la recomandarea comandantului misiunii UE și a CMUE.
   (3)   Modalitățile detaliate privind participarea statelor terțe fac obiectul unor acorduri încheiate în temeiul articolului 37 din TUE și în conformitate cu procedura prevăzută la articolul 218 din Tratatul privind funcționarea Uniunii Europene (TFUE). În cazul în care Uniunea și un stat terț au încheiat un acord prin care se instituie un cadru pentru participarea statului terț respectiv la misiuni ale Uniunii de gestionare a crizelor, dispozițiile respectivului acord se aplică în cadrul EUFOR RCA.
   (4)   Statele terțe care aduc contribuții militare importante la EUFOR RCA au aceleași drepturi și obligații în ceea ce privește gestionarea curentă a operației ca și statele membre care participă la operație.
   (5)   Consiliul autorizează COPS să adopte deciziile corespunzătoare cu privire la crearea unui comitet al țărilor contribuitoare, în cazul în care unele state terțe ar aduce contribuții militare importante.
   Articolul 9
   Statutul personalului plasat sub comanda UE
   Statutul unităților și personalului aflate sub comanda Uniunii, inclusiv privilegiile, imunitățile și alte garanții necesare îndeplinirii și bunei desfășurări a misiunii acestora, face obiectul unui acord încheiat în temeiul articolului 37 din TUE și în conformitate cu procedura prevăzută la articolul 218 din TFUE.
   Articolul 10
   Dispoziții financiare
   (1)   Costurile comune ale operației militare a UE sunt gestionate în conformitate cu Decizia 2011/871/PESC a Consiliului.
   (2)   Suma de referință financiară pentru costurile comune ale EUFOR RCA este de 25,9 milioane EUR. Procentajul sumei de referință menționate la articolul 25 alineatul (1) din Decizia 2011/871/PESC se stabilește la 50 %.
   Articolul 11
   Comunicarea informațiilor
   (1)   ÎR este autorizat să comunice statelor terțe asociate prezentei decizii, după caz și în conformitate cu nevoile EUFOR RCA, informații UE clasificate generate în scopul operației, în conformitate cu Decizia 2013/488/UE a Consiliului (2) după cum urmează:

               (a)

               până la nivelul prevăzut în acordurile aplicabile privind securitatea informațiilor, încheiate între Uniune și statul terț în cauză; sau

               (b)

               până la nivelul „CONFIDENTIEL UE/EU CONFIDENTIAL” în alte cazuri.

         (2)   ÎR este, de asemenea, autorizat să comunice ONU și UA, în conformitate cu nevoile operaționale ale EUFOR RCA, informații UE clasificate până la nivelul „RESTREINT UE/EU RESTRICTED” generate în scopul EUFOR RCA, în conformitate cu Decizia 2013/488/UE. Între ÎR și autoritățile competente ale ONU și UA se încheie acorduri în acest sens.
   (3)   În caz de nevoie operațională specifică și imediată, ÎR este, de asemenea, autorizat să comunice statului-gazdă orice informație UE clasificată până la nivelul „RESTREINT UE/EU RESTRICTED” generată în scopul operației, în conformitate cu Decizia 2013/488/UE. Între ÎR și autoritățile competente ale statului-gazdă se încheie acorduri în acest sens.
   (4)   ÎR este autorizat să comunice statelor terțe asociate prezentei decizii orice documente UE neclasificate privind deliberările Consiliului referitoare la operație și care intră sub incidența obligației de secret profesional, în temeiul articolului 6 alineatul (1) din Regulamentul de procedură al Consiliului (3).
   (5)   ÎR poate delega astfel de autorizări, precum și capacitatea de a încheia acordurile menționate în prezentul articol, comandantului operației UE sau comandantului forței UE, în conformitate cu secțiunea VII din anexa VI la Decizia 2013/488/UE.
   Articolul 12
   Intrarea în vigoare și încheierea
   (1)   Prezenta decizie intră în vigoare la data adoptării.
   (2)   EUFOR RCA încetează după maximum șase luni de la dobândirea capacității operaționale depline.
   (3)   Prezenta decizie se abrogă începând cu data închiderii comandamentului operațional UE, în conformitate cu planurile aprobate pentru încheierea EUFOR RCA și fără a aduce atingere procedurilor privind auditul și prezentarea situațiilor financiare ale EUFOR RCA, prevăzute în Decizia 2011/871/PESC.

      Adoptată la Bruxelles, 10 februarie 2014.

            Pentru Consiliu

            Președintele

         C. ASHTON

      (1)  Decizia 2011/871/PESC a Consiliului din 19 decembrie 2011 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (ATHENA) (JO L 343, 23.12.2011, p. 35).

      (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: 2008/301/CE: Decizia Consiliului din 7 aprilie 2008 de numire a unui supleant român în cadrul Comitetului Regiunilor

text:
               15.4.2008

               RO

               Jurnalul Oficial al Uniunii Europene

               L 105/4

      DECIZIA CONSILIULUI

   din 7 aprilie 2008
   de numire a unui supleant român în cadrul Comitetului Regiunilor
   (2008/301/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului Român,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE (1) de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010.

               (2)

               Un post de supleant în cadrul Comitetului Regiunilor a devenit vacant ca urmare a demisiei domnului Petru FILIP,

         DECIDE:
   Articolul 1
   Domnul Mihai Dan GROZA, consilier local și primar interimar al municipiului Oradea, este numit în calitate de supleant în cadrul Comitetului Regiunilor pentru durata restantă a mandatului, și anume până la 25 ianuarie 2010.
   Articolul 2
   Prezenta decizie produce efecte de la data adoptării.

      Adoptată la Luxemburg, 7 aprilie 2008.

            Pentru Consiliu

            Președintele

         R. ŽERJAV

      (1)  JO L 56, 25.2.2006, p. 75.


title: 2009/236/CE: Decizia Parlamentului European din 22 aprilie 2008 privind închiderea conturilor aferente celui de-al șaselea, de-al șaptelea, de-al optulea și de-al nouălea Fond european de dezvoltare pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/260

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor aferente celui de-al șaselea, de-al șaptelea, de-al optulea și de-al nouălea Fond european de dezvoltare pentru exercițiul financiar 2006
   (2009/236/CE)
   PARLAMENTUL EUROPEAN,
   având în vedere raportul Comisiei privind măsurile luate ca urmare a deciziilor de descărcare de gestiune pentru 2005 [COM(2007) 538 și anexa sa SEC(2007) 1185],
   având în vedere situațiile financiare și conturile de venituri și cheltuieli ale celui de-al șaselea, de-al șaptelea, de-al optulea și de-al nouălea Fond european de dezvoltare pentru exercițiul financiar 2006 [COM(2007)0458 – C6-0118/2007] (1),
   având în vedere raportul privind gestiunea financiară a celui de-al șaselea, de-al șaptelea, de-al optulea și de-al nouălea Fond european de dezvoltare pentru exercițiul financiar 2006 [COM(2007) 240],
   având în vedere Raportul anual al Curții de Conturi privind activitățile finanțate de al șaselea, al șaptelea, al optulea și al nouălea Fond european de dezvoltare (FED) privind exercițiul financiar 2006, însoțit de răspunsurile Comisiei (2),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (3),
   având în vedere recomandările Consiliului din 12 februarie 2008 (16744/2007 – C6-0078/2008, 16745/2007 – C6-0079/2008, 16746/2007 – C6-0080/2008, 16748/2007 – C6-0081/2008);
   având în vedere Acordul de parteneriat dintre membrii grupului de state din Africa, Caraibe și Pacific, pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000 (4) și revizuit la Luxemburg la 25 iunie 2005 (5),
   având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („Decizia de asociere peste mări”) (6), modificată prin Decizia 2007/249/CE a Consiliului din 19 martie 2007 (7),
   având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și gestionarea ajutoarelor comunitare în cadrul temeiul celui de-al doilea Protocol financiar la a patra Convenție ACP-CE (8),
   având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în cadrul Consiliului, privind finanțarea și gestionarea ajutoarelor comunitare în cadrul Protocolului financiar la Acordul de parteneriat între țările din Africa, Caraibe și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări, cărora li se aplică partea a patra din Tratatul CE (9),
   având în vedere articolul 276 din Tratatul CE,
   având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de-a patra Convenții ACP-CE (10),
   având în vedere articolul 119 din Regulamentul financiar din 27 martie 2003 aplicabil celui de-al nouălea Fond european de dezvoltare (11),
   având în vedere articolul 70, articolul 71 a treia liniuță și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru dezvoltare (A6-0106/2008),

               1.

               constată că situația conturilor anuale finale ale celui de-al șaselea, de-al șaptelea, de-al optulea și de-al nouălea Fond european de dezvoltare se prezintă astfel cum se arată în tabelul 1 din raportul anual al Curții de Conturi;

               2.

               aprobă închiderea conturilor celui de-al șaselea, de-al șaptelea, de-al optulea și de-al nouălea Fond european de dezvoltare pentru exercițiul financiar 2006;

               3.

               încredințează Președintelui sarcina de a transmite prezenta decizie Consiliului, Comisiei, Curții de Justiție, Curții de Conturi și Băncii Europene de Investiții și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 260, 31.10.2007, p. 1.

      (2)  JO C 259, 31.10.2007, p. 1.

      (3)  JO C 260, 31.10.2007, p. 258.

      (4)  JO L 317, 15.12.2000, p. 3.

      (5)  JO L 287, 28.10.2005, p. 4.

      (6)  JO L 314, 30.11.2001, p. 1 și JO L 324, 7.12.2001, p. 1.

      (7)  JO L 109, 26.4.2007, p. 33.

      (8)  JO L 156, 29.5.1998, p. 108.

      (9)  JO L 317, 15.12.2000, p. 355.

      (10)  JO L 191, 7.7.1998, p. 53.

      (11)  JO L 83, 1.4.2003, p. 1.


title: 2009/832/CE: Decizia Consiliului din 10 noiembrie 2009 privind procedura referitoare la derogările de la regulile de origine stabilite în protocoalele privind originea anexate la acordurile de parteneriat economic cu statele ACP și de abrogare a Deciziei 2000/399/CE

text:
               13.11.2009

               RO

               Jurnalul Oficial al Uniunii Europene

               L 297/12

      DECIZIA CONSILIULUI

   din 10 noiembrie 2009
   privind procedura referitoare la derogările de la regulile de origine stabilite în protocoalele privind originea anexate la acordurile de parteneriat economic cu statele ACP și de abrogare a Deciziei 2000/399/CE
   (2009/832/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) al doilea paragraf și cu articolul 300 alineatul (4),
   având în vedere propunerea Comisiei,
   întrucât:

               (1)

               Anexa V la Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) (denumit în continuare „Acordul de parteneriat ACP-CE”) și protocoalele anexate la acesta, printre care Protocolul nr. 1 privind definiția conceptului de „produse originare” și metodele de cooperare administrativă, au expirat la 31 decembrie 2007, în conformitate cu articolul 37 alineatul (1) din acordul respectiv.

               (2)

               În conformitate cu articolul 37 alineatul (1) din Acordul de parteneriat ACP-CE, s-au negociat acorduri de parteneriat economic cu grupuri regionale de membri ai Grupului de state din Africa, Caraibe și Pacific („statele ACP”). Semnarea progresivă a respectivelor acorduri de parteneriat economic a început la 1 ianuarie 2008.

               (3)

               Articolul 39 din Protocolul nr. 1 privind definiția conceptului de „produse originare” și metodele de cooperare administrativă („Protocolul privind originea”) anexat la Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte (2) – primul acord de parteneriat economic semnat cu statele ACP – prevede o procedură de acordare a unor derogări de la regulile de origine la cererea unui stat ACP semnatar al acordului de parteneriat economic. Derogările ar trebui să fie adoptate de un comitet competent. Este oportun să se prevadă o procedură pentru stabilirea poziției Comunității în cadrul respectivului comitet care să se poată aplica și unor dispoziții similare ale protocoalelor privind originea anexate la alte acorduri de parteneriat economic care vor fi semnate în viitor cu statele ACP.

               (4)

               Articolul 39 alineatul (8) din Protocolul privind originea prevede că trebuie să se ia o decizie cât mai curând posibil și, în orice caz, în termen de maximum 75 de zile lucrătoare de la data primirii cererii de către Comunitate. În cazul în care Comunitatea nu comunică în termenul prevăzut poziția sa statului ACP care a depus cererea de derogare, cererea respectivă se consideră acceptată.

               (5)

               Prin urmare, este necesar să se adopte o procedură care să garanteze faptul că poziția Comunității poate fi adoptată și comunicată în timp util statelor ACP semnatare ale acordurilor de parteneriat economic, pentru a se asigura luarea deciziei corespunzătoare înainte de expirarea termenului respectiv.

               (6)

               Decizia 2000/399/CE a Consiliului din 16 iunie 2000 de stabilire a procedurii privind derogările de la regulile de origine stabilite în Protocolul nr. 1 la Acordul de parteneriat ACP-CE (3) prevede delegarea către Comisie a competențelor referitoare la adoptarea unei poziții comune a Comunității în urma unei cereri a statelor ACP de derogare de la regulile de origine stabilite în Protocolul nr. 1 la anexa V la Acordul de parteneriat ACP-CE.

               (7)

               În prezent, este necesar să se prevadă, în mod similar, o delegare către Comisie a competențelor referitoare la cererile de derogare de la regulile de origine stabilite în protocoalele privind originea anexate la acordurile de parteneriat economic.

               (8)

               Decizia 2000/399/CE trebuie prin urmare abrogată,

         DECIDE:
   Articolul 1
   În conformitate cu procedura prevăzută la articolul 2, Comisia adoptă poziția Comunității privind o cerere de derogare de la regulile de origine stabilite în protocoalele privind originea anexate la acordurile de parteneriat economic, înaintată de statele ACP semnatare ale acordurilor de parteneriat economic.
   Articolul 2
   (1)   Comisia este asistată de Comitetul Codului vamal instituit în temeiul articolului 248a alineatul (1) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (4).
   (2)   Reprezentantul Comisiei prezintă Comitetului Codului vamal un proiect de poziție a Comunității în termen de 25 de zile lucrătoare de la data primirii de către Comunitate a unei cereri de derogare. Comitetul Codului vamal emite un aviz cu privire la proiectul respectiv într-un termen stabilit de președintele acestuia în funcție de urgența subiectului în cauză. Avizul este emis cu majoritatea prevăzută la articolul 205 alineatul (2) din tratat în ceea ce privește deciziile pe care Consiliul trebuie să le adopte la propunerea Comisiei. Voturile reprezentanților statelor membre sunt ponderate în conformitate cu articolul menționat anterior. Președintele nu participă la vot.
   (3)   Comisia adoptă poziția Comunității și o comunică de îndată comitetului competent instituit în temeiul acordului de parteneriat economic corespunzător. Cu toate acestea, în cazul în care poziția Comunității nu este conformă cu avizul Comitetului Codului vamal, Comisia o înaintează de îndată Consiliului. În acest caz, Comisia amână comunicarea poziției respective comitetului competent instituit în temeiul acordului de parteneriat economic corespunzător pentru o perioadă de 25 de zile lucrătoare, calculată începând cu data votării în cadrul Comitetului Codului vamal.
   (4)   Consiliul, hotărând cu majoritate calificată, poate adopta o altă poziție a Comunității în termenul prevăzut la alineatul (3).
   Articolul 3
   (1)   Decizia 2000/399/CE se abrogă.
   (2)   Trimiterile la decizia abrogată se consideră ca fiind trimiteri la prezenta decizie.
   Articolul 4
   Prezenta decizie intră în vigoare la data publicării în Jurnalul Oficial al Uniunii Europene.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 10 noiembrie 2009.

            Pentru Consiliu

            Președintele

         A. BORG

      (1)  JO L 317, 15.12.2000, p. 3.

      (2)  JO L 289, 30.10.2008, p. 1.

      (3)  JO L 151, 24.6.2000, p. 16.

      (4)  JO L 302, 19.10.1992, p. 1.


title: 2007/853/CE: Decizia Comisiei din 13 decembrie 2007 privind continuarea în anul 2008 a testelor și a analizelor comparative la nivel comunitar referitoare la semințele și materialul săditor ale Asparagus officinalis prevăzute de Directiva 2002/55/CE a Consiliului începute în anul 2005 (Text cu relevanță pentru SEE )

text:
               20.12.2007

               RO

               Jurnalul Oficial al Uniunii Europene

               L 335/59

      DECIZIA COMISIEI

   din 13 decembrie 2007
   privind continuarea în anul 2008 a testelor și a analizelor comparative la nivel comunitar referitoare la semințele și materialul săditor ale Asparagus officinalis prevăzute de Directiva 2002/55/CE a Consiliului începute în anul 2005
   (Text cu relevanță pentru SEE)
   (2007/853/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (1),
   având în vedere Decizia 2005/5/CE a Comisiei din 27 decembrie 2004 de stabilire a modalităților aplicabile testelor și analizelor comparative comunitare cu privire la semințele și materialul de înmulțire ale anumitor plante aparținând speciilor agricole, de legume și viței-de-vie, prevăzute de Directivele 66/401/CEE, 66/402/CEE, 68/193/CEE, 92/33/CEE, 2002/54/CE, 2002/55/CE, 2002/56/CE și 2002/57/CE ale Consiliului, pentru anii 2005-2009 (2), în special articolul 3,
   întrucât:

               (1)

               Decizia 2005/5/CE stabilește modalitățile de efectuare a testelor și a analizelor comparative care trebuie realizate în conformitate cu Directiva 2002/55/CE în ceea ce privește Asparagus officinalis între anii 2005-2009.

               (2)

               Este necesar ca testele și analizele efectuate în anii 2005, 2006 și 2007 să fie continuate în 2008,

         DECIDE:
   Articol unic
   Testele și analizele comparative comunitare începute în 2005 privind semințele și materialul săditor de Asparagus officinalis vor continua în 2008, în conformitate cu Decizia 2005/5/CE.

      Adoptată la Bruxelles, 13 decembrie 2007.

            Pentru Comisie

         Markos KYPRIANOU

            Membru al Comisiei

      (1)  JO L 193, 20.7.2002, p. 33. Directivă modificată ultima dată prin Directiva 2006/124/CE a Comisiei (JO L 339, 6.12.2006, p. 12).

      (2)  JO L 2, 5.1.2005, p. 12.


title: 2009/773/CE,Euratom: Decizia Consiliului din 14 octombrie 2009 de numire a Secretarului General adjunct al Consiliului Uniunii Europene pentru perioada cuprinsă între 18 octombrie 2009 și 31 octombrie 2009

text:
               22.10.2009

               RO

               Jurnalul Oficial al Uniunii Europene

               L 277/20

      DECIZIA CONSILIULUI

   din 14 octombrie 2009
   de numire a Secretarului General adjunct al Consiliului Uniunii Europene pentru perioada cuprinsă între 18 octombrie 2009 și 31 octombrie 2009
   (2009/773/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 207 alineatul (2),
   având în vedere Tratatul de instituire a Comunității Europene a Energiei Atomice, în special articolul 121 alineatul (2),
   întrucât:

               (1)

               Mandatul actualului Secretar General adjunct al Consiliului Uniunii Europene se va încheia la 17 octombrie 2009 (1).

               (2)

               Secretarul General adjunct al Consiliului ar trebui să fie numit până la 31 octombrie 2009,

         DECIDE:
   Articolul 1
   Domnul Pierre DE BOISSIEU este numit prin prezenta decizie Secretar General adjunct al Consiliului Uniunii Europene pentru perioada cuprinsă între 18 octombrie 2009 și 31 octombrie 2009.
   Articolul 2
   Prezenta decizie se notifică domnului Pierre DE BOISSIEU de către președintele Consiliului.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 14 octombrie 2009.

            Pentru Consiliu

            Președintele

         E. ERLANDSSON

      (1)  JO L 236, 7.7.2004, p. 17.


title: Decizia Consiliului din 7 martie 2011 de numire a membrilor și a supleanților provenind din Grecia, Franța, Italia, Ungaria și Slovacia în cadrul consiliului de conducere al Fundației Europene pentru Îmbunătățirea Condițiilor de Viață și de Muncă

text:
               17.3.2011

               RO

               Jurnalul Oficial al Uniunii Europene

               C 83/4

         DECIZIA CONSILIULUI
   din 7 martie 2011
   de numire a membrilor și a supleanților provenind din Grecia, Franța, Italia, Ungaria și Slovacia în cadrul consiliului de conducere al Fundației Europene pentru Îmbunătățirea Condițiilor de Viață și de Muncă
   2011/C 83/04
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 1365/75 al Consiliului din 26 mai 1975 privind crearea Fundației Europene pentru Îmbunătățirea Condițiilor de Viață și de Muncă (1), în special articolul 6,
   având în vedere listele cu candidaturi prezentate Consiliului de guvernele statelor membre și de organizațiile lucrătorilor și organizațiile patronale,
   întrucât:

               (1)

               Prin decizia sa din 22 noiembrie 2010 (2), Consiliul a numit membrii și supleanții consiliului de conducere al Fundației Europene pentru Îmbunătățirea Condițiilor de Viață și de Muncă pentru perioada 1 decembrie 2010-30 noiembrie 2013, cu excepția anumitor membri.

               (2)

               Guvernele Greciei, Franței, Italiei, Ungariei și Slovaciei și organizațiile lucrătorilor au prezentat candidaturi pentru o serie de posturi vacante,

         ADOPTĂ PREZENTA DECIZIE:
   Articolul 1
   Prin prezenta, următoarele persoane sunt numite membri și supleanți în cadrul consiliului de conducere al Fundației Europene pentru Îmbunătățirea Condițiilor de Viață și de Muncă pentru perioada care se încheie la 30 noiembrie 2013:
   I.   REPREZENTANȚI AI GUVERNELOR

               Țara

               Membri

               Supleanți

               Italia

               Domnul Michele TIRABOSCHI

               Domnul Francesco CIPRIANI

               Ungaria

               Doamna Eszter ENYEDI

               Slovacia

               Doamna Lilit MAMIKONYAN

               Doamna Silvia GREGORCOVÁ

   II.   REPREZENTANȚI AI ORGANIZAȚIILOR LUCRĂTORILOR

               Țara

               Membri

               Supleanți

               Grecia

               Domnul Alexandros KALIVIS

               Domnul Konstantinos ISSYCHOS

               Franța

               Domnul Jean Jacques DANIS

               Ungaria

               Domnul László GYIMESI

         Articolul 2
   Membrii care nu au fost încă numiți se vor numi de către Consiliu la o dată ulterioară.
   Articolul 3
   Prezenta decizie întră în vigoare la data adoptării.

      Adoptată la Bruxelles, 7 martie 2011.

            Pentru Consiliu

            Președintele

         CZOMBA S.

      (1)  JO L 139, 30.5.1975, p. 1.

      (2)  JO C 322, 27.11.2010, p. 8.


title: Decizia Consiliului din 29 aprilie 2004 privind semnarea și aplicarea provizorie a unui Protocol la Acordul de parteneriat și de cooperare între Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană

text:
Anunţ juridic important

|

32006D0535

Jurnalul Oficial L 224 , 16/08/2006 p. 0008 - 0009

		20040429Decizia Consiliuluidin 29 aprilie 2004privind semnarea și aplicarea provizorie a unui Protocol la Acordul de parteneriat și de cooperare între Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană(2006/535/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 44 alineatul (2), articolul 47 alineatul (2) ultima teză, precum și articolul 55, articolul 57 alineatul (2), articolul 71, articolul 80 alineatul (2), articolele 93, 94, 133 și 181a, coroborate cu articolul 300 alineatul (2) primul paragraf prima teză,având în vedere Tratatul de aderare din 16 aprilie 2003, în special articolul 2 alineatul (3),având în vedere Actul de aderare anexat la Tratatul de aderare, în special articolul 6 alineatul (2),având în vedere propunerea Comisiei,întrucât:(1) La 8 decembrie 2003, Consiliul a autorizat Comisia, în numele Comunității și al statelor sale membre, să negocieze cu Republica Moldova un Protocol la Acordul de parteneriat și de cooperare pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană și să prevadă un anumit număr de ajustări tehnice legate de evoluțiile instituționale și juridice din cadrul Uniunii Europene.(2) Sub rezerva încheierii eventuale a acestuia la o dată ulterioară, protocolul a fost negociat și în prezent ar trebui să fie semnat în numele Comunității Europene și al statelor sale membre.(3) Protocolul ar trebui să fie aplicat cu titlu provizoriu de la data aderării, până la finalizarea procedurilor necesare încheierii formale a acestuia,DECIDE:Articolul 1Președintele Consiliului este autorizat să numească persoana împuternicită (persoanele împuternicite) să semneze, în numele Comunității Europene și al statelor sale membre, Protocolul la Acordul de parteneriat și de cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Moldova, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană, sub rezerva unei încheieri eventuale la o dată ulterioară.Textul protocolului se atașează la prezenta decizie [1].Articolul 2Până la intrarea în vigoare a acestuia, protocolul se aplică cu titlu provizoriu de la data aderării.Adoptată la Luxemburg, 29 aprilie 2004.Pentru ConsiliuPreședinteleM. McDowell[1] JO L 224, 16.8.2006, p. 10.--------------------------------------------------


title: Decizia (PESC) 2017/1427 a Consiliului din 4 august 2017 de modificare a Deciziei (PESC) 2015/1333 privind măsuri restrictive având în vedere situația din Libia

text:
               5.8.2017

               RO

               Jurnalul Oficial al Uniunii Europene

               L 204/99

         DECIZIA (PESC) 2017/1427 A CONSILIULUI
   din 4 august 2017
   de modificare a Deciziei (PESC) 2015/1333 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 iulie 2015, Consiliul a adoptat Decizia (PESC) 2015/1333 (1).

               (2)

               La 29 iunie 2017, Consiliul de Securitate al Organizației Națiunilor Unite a adoptat Rezoluția (RCSONU) 2362 (2017) care extinde aplicarea măsurilor la navele care încarcă, transportă sau descarcă petrol, inclusiv țiței și produse petroliere rafinate, care a făcut obiectul unui export ilegal sau al unei tentative de export ilegal din Libia, și care detaliază criteriile de includere pe listă.

               (3)

               Decizia (PESC) 2015/1333 ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (PESC) 2015/1333 se modifică după cum urmează:

               1.

               la articolul 6, alineatul (1) se înlocuiește cu următorul text:
               „(1)   În temeiul punctelor 5-9 din RCSONU 2146 (2014) și al punctului 2 din RCSONU 2362 (2017), statele membre pot inspecta în marea liberă navele desemnate, utilizând toate măsurile pe care specificul situației le impune pentru a efectua inspecțiile respective și pentru a impune navei să ia măsurile necesare pentru returnarea petrolului, inclusiv a țițeiului și a produselor petroliere rafinate, în Libia, cu acordul Guvernului Libiei și coordonându-se cu acesta, respectând pe deplin dreptul umanitar internațional și legislația internațională privind drepturile omului, după caz.”;

               2.

               articolul 7 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Un stat membru care este statul de pavilion al unei nave desemnate ordonă, dacă în cadrul desemnării de către comitet s-a specificat acest lucru, navei să nu încarce, să nu transporte la bord sau să nu descarce petrol, inclusiv țiței sau produse petroliere rafinate, exportat ilegal din Libia, în absența unui ordin din partea punctului de contact al Guvernului Libiei, astfel cum se prevede la punctul 3 din RCSONU 2146 (2014).”;

                           (b)

                           alineatul (5) se înlocuiește cu următorul text:
                           „(5)   Sunt interzise tranzacțiile financiare efectuate de resortisanți ai statelor membre ori de entități aflate sub jurisdicția acestora sau de pe teritoriul statelor membre, privind petrolul, inclusiv țițeiul și produsele petroliere rafinate, exportat ilegal din Libia la bordul navelor desemnate, dacă în cadrul desemnării de către comitet s-a specificat acest lucru.”;

               3.

               la articolul 8, alineatul (1) se înlocuiește cu următorul text:
               „(1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor desemnate și cărora li se aplică interdicțiile de călătorie stabilite de Consiliul de Securitate sau de comitet în conformitate cu punctul 22 din RCSONU 1970 (2011), punctul 23 din RCSONU 1973 (2011), punctul 4 din RCSONU 2174 (2014), punctul 11 din RCSONU 2213 (2015) și punctul 11 din RCSONU 2362 (2017), astfel cum sunt enumerate în anexa I.”;

               4.

               la articolul 9, alineatul (1) se înlocuiește cu următorul text:
               „(1)   Se îngheață toate fondurile, alte active financiare și resurse economice care, în mod direct sau indirect, sunt deținute sau controlate de persoanele și entitățile desemnate și cărora li se aplică măsurile de înghețare a activelor stabilite de Consiliul de Securitate sau de comitet în conformitate cu punctul 22 din RCSONU 1970 (2011), punctele 19 și 23 din RCSONU 1973 (2011), punctul 4 din RCSONU 2174 (2014), punctul 11 din RCSONU 2213 (2015) și punctul 11 din RCSONU 2362 (2017), astfel cum sunt enumerate în anexa III.”

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 4 august 2017.

            Pentru Consiliu

            Președintele

         M. MAASIKAS

      (1)  Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (JO L 206, 1.8.2015, p. 34).